Nafarroako Parlamentuko Mahaiak, 2020ko urtarrilaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzórriz Goñi jaunak aurkeztutako gaurkotasun handiko galdera, elkarrizketan eta desberdinen arteko akordioan oinarrituta herriarentzat eta Nafarroarentzat berria izanen den garaiaren balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko urtarrilaren 7an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzórriz Goñi jaunak, Legebiltzarreko Erregelamenduak ezarritakoaren babesean, gaurkotasun handiko honako galdera hau egiten du, Nafarroako Gobernuko lehendakariak urtarrilaren 9ko Osoko Bilkuran erantzun dezan.

Espainian gobernu berri bat, PSOEren gidaritzapean, eratzeko zorian dagoelarik:

Zer deritzozu gure herriarentzat eta Nafarroarentzat berria izanen den garai honi, zeina elkarrizketan eta desberdinen arteko akordioan oinarrituta baitago?

Iruñean, 2020ko urtarrilaren 7an

Foru parlamentaria: Ramón Alzórriz Goñi